**NERINGOS SAVIVALDYBĖS ADMINISTRACIJOS**

**ŠVIETIMO SKYRIAUS**

**2022 METŲ VEIKLOS PLANAS**

***Veiklos kontekstas***

Švietimo skyrius yra Neringos savivaldybės (toliau – Savivaldybė) administracijos padalinys, atliekantis viešojo ir vidaus administravimo funkcijas. 2022 metais Švietimo skyriuje (toliau – skyrius) dirba 4 valstybės tarnautojai: švietimo skyriaus vedėjas ir trys vyriausieji specialistai (švietimo, sporto ir valstybinės kalbos tvarkytojas). Valstybės tarnautojai vykdo jiems pareigybės aprašymais ir skyriaus nuostatais pavestas funkcijas ir pareigas.

Skyriaus paskirtis – dalyvauti formuojant savivaldybės švietimo ir sporto politiką, teisės aktų nustatyta tvarka vykdyti švietimo, sporto viešąjį administravimą savivaldybės švietimo įstaigose, prižiūrėti kitų savivaldybės įstaigų, kuriose organizuojamas vaikų ir suaugusiųjų neformalusis švietimas, vaikų užimtumas, šios srities veiklą bei atlikti valstybinę (valstybės perduotą savivaldybei) funkciją – valstybinės kalbos vartojimo ir taisyklingumo kontrolę.

Skyriaus veiklą, įgyvendinant valstybės švietimo ir sporto politiką, koordinuoja Švietimo, mokslo ir sporto ministerija, įgyvendinant valstybinės kalbos vartojimo ir taisyklingumo kontrolės funkciją – Valstybinė kalbos inspekcija prie Kultūros ministerijos.

# *Svarbiausi skyriaus uždaviniai*

* + įgyvendinti Lietuvos Respublikos įstatymus, Lietuvos Respublikos Vyriausybės nutarimus, Švietimo, mokslo ir sporto ministro, Kūno kultūros ir sporto departamento generalinio direktoriaus, Valstybinės kalbos komisijos viršininko įsakymus, Valstybinės lietuvių kalbos komisijos nutarimus, Savivaldybės tarybos sprendimus, Savivaldybės mero potvarkius, Savivaldybės administracijos direktoriaus įsakymus ir kitus teisės aktus, reglamentuojančius valstybinę švietimo, sporto bei valstybinės kalbos vartojimo politiką;
  + savivaldybės lygmenyje organizuoti, prižiūrėti ir tobulinti Savivaldybės tarybai pavaldžių įstaigų vykdomą ikimokyklinį ir priešmokyklinį vaikų ugdymą, mokinių pradinį, pagrindinį ir vidurinį ugdymą, vaikų ir suaugusiųjų neformalųjį švietimą, vaikų užimtumą, švietimo bei sporto paslaugas teikiančių Savivaldybės įstaigų veiklą, įgyvendinant bendruosius šalies ir savivaldybės politikos nuostatus, numatyti šių sričių strategiją;
  + kontroliuoti Neringos savivaldybės teritorijoje valstybinės kalbos vartojimą ir taisyklingumą, konsultuoti asmenis valstybinės kalbos vartojimo ir taisyklingumo klausimais, vykdyti valstybinės kalbos vartojimo ir taisyklingumo informacinę ir šviečiamąją veiklą;
  + dalyvauti rengiant ir įgyvendinant trumpalaikes ir ilgalaikes programas, realizuojančias savivaldybės strateginės plėtros plane įtvirtintas nuostatas, teikti ataskaitas apie minėtų programų įgyvendinimą;
* informuoti visuomenę ir valstybės institucijas apie švietimo, sporto ir valstybinės kalbos vartojimo būklę savivaldybėje.

***2022 metų skyriaus pagrindiniai uždaviniai ir veiklos***

**Švietimo srityje:**

1. Atlikti švietimo įstaigų vadovų metinės veiklos užduočių kartu su siektinais veiklos rezultatais ir jų vertinimo rodikliais ataskaitų analizę bei pateikti savivaldybės merui rekomendacijas dėl švietimo įstaigų vadovų vertinimo bei koordinuoti metinių užduočių vadovams nustatymą.
2. Parengti būtinus teisės aktus, įgyvendinant Lietuvos Respublikos Vyriausybės nutarimu pakeistas Mokyklų, vykdančių formaliojo švietimo programas, tinklo kūrimo taisykles.
3. Atlikti savivaldybei privalomų ir pasirenkamųjų rodiklių analizę, esamos švietimo sistemos būklės ir kaitos analizę, reikalingą Pažangos planui parengti, siekiant dalyvauti „Tūkstantmečio mokyklų“ programoje.
4. Parengti Neringos savivaldybės bendrojo ugdymo mokyklų 2022–2026 metų tinklo pertvarkos projektą.
5. Atlikti nustatytų atlyginimo dydžių už teikiamas atlygintinas paslaugas švietimo įstaigose analizę, esant poreikiui inicijuoti teisės aktų keitimą.
6. Įgyvendinti atnaujintą ugdymo turinį:

6.1. Kelti kvalifikaciją Nacionalinės švietimo agentūros projekte „Skaitmeninio ugdymo turinio kūrimas ir diegimas“ veiklos „Savivaldybių komandų mokymai ir konsultacijos diegiant atnaujintą ugdymo turinį“ mokymuose;

6.2. Parengti atnaujinto ugdymo turinio įgyvendinimo Savivaldybėje veiksmų ir priemonių planą;

6.3. Teikti metodinę pagalbą ir konsultacijas Neringos gimnazijos administracijai ir mokytojams.

1. Inicijuoti Klaipėdos regiono specializacijos strategijos iki 2030 m. horizontaliojo prioriteto „Ugdantis regionas“ veiksmų plano įgyvendinimo darbo grupėje rengiamoje trejų metų programoje veiklas, aktualias Neringos savivaldybės ugdymo įstaigoms.
2. Plėtoti STEAM pakraipos neformaliojo vaikų švietimo paslaugas.
3. Atnaujinti patvirtintus savivaldybės švietimo stebėsenos rodiklius Švietimo, mokslo ir sporto ministerijos patvirtintais Būtinaisiais savivaldybių švietimo stebėsenos rodikliais ir taikant juos vykdyti švietimo stebėseną bei rengti savivaldybės švietimo pažangos ataskaitą.
4. Atlikti mokytojų kvalifikacijos ir mokinių pažangos tarpusavio priklausomybės stebėseną savivaldybės BU įstaigoje.
5. Finansuoti FŠPU programas bei psichologinės pedagoginės pagalbos teikimą mokymo lėšomis.
6. Organizuoti Neformaliojo vaikų švietimo programų vykdymą Neringos savivaldybėje.
7. Organizuoti renginius, mokymus pedagogų kompetencijų tobulinimui.
8. Tikslinti Mokinių registro, Pedagogų registro, Švietimo ir mokslo institucijų registro, Nelankančių ir nesimokančių mokinių registro, Neformaliojo švietimo programų registro, Švietimo valdymo informacinėse sistemose duomenis.
9. Užtikrinti specialiųjų poreikių vaikų (mokinių) įtraukties programų vykdymą švietimo įstaigose.
10. Organizuoti Pedagogų inovacijų skatinimo atranką.
11. Koordinuoti Neformaliųjų ugdymo programų suaugusiesiems parengimą ir įgyvendinimą.
12. Analizuoti ir rengti švietimo įstaigų ugdymą reglamentuojančius teisės aktus ir kitus dokumentus.
13. Koordinuoti SVP Ugdymo ir sporto veiklos programos švietimo priemonių įgyvendinimą.

**Sporto srityje:**

1. Parengti ir pateikti ne mažiau nei vieną paraišką nacionaliniams fondams dėl finansavimo gavimo.
2. Sukurti viešų sporto objektų žemėlapį su pagrindine informaciją apie infrastruktūrą.
3. Atnaujinti esamą ir sukurti naują sporto infrastruktūrą.
4. Atnaujinti ir įrengti aktyvaus poilsio, laisvalaikio ir sporto zonas.
5. Organizuoti sporto renginius ir propaguoti sporto veiklą.
6. Koordinuoti SVP Ugdymo ir sporto veiklos programos sporto priemonių įgyvendinimą.

**Valstybinės kalbos srityje:**

1. Atlikti valstybinės kalbos vartojimo ir taisyklingumo kontrolės funkcijas pagal Valstybinei kalbos inspekcijai pateiktą planą.
2. Informuoti, edukuoti savivaldybės administracijos darbuotojus ir visuomenę apie valstybinės kalbos vartojimo aktualijas, papildant Neringos savivaldybės interneto svetainėje esančios skilties Valstybinė kalba skyrelio Metodinius patarimus naujomis rekomendacijomis.
3. Parengti ir, bendradarbiaujant su Neringos savivaldybės administracijos Jaunimo reikalų koordinatoriumi, išplatinti Neringos gimnazijos moksleiviams pritaikytą elektroninį lankstinuką su aktualiais kalbos patarimais, kurie būtų pristatyti jaunimui patrauklia forma.
4. Parengti ir išsiųsti Neringos savivaldybės administracijos darbuotojams elektroninį leidinį su 10 aktualiausių kalbos patarimų.
5. Tęsti Neringos savivaldybės administracijos interneto svetainės skiltyje Valstybine kalba sukurto skyrelio „Ar žinote, kad?“ pildymą, pateikiant įdomią, patrauklią ir naudingą lingvistinę, kultūrinę informaciją, susijusią su Kuršiu nerija.

Švietimo skyriaus vedėja Asta Baškevičienė